Колко ски писти има в Банско?
Общият брой на пистите е 16.



[Ски пистите на Банско](https://luckybansko.bg/ski-pisti-i-saorazheniya-c147/) са изградени в две основни местности – „Чалин валог“ и „Шилигарника“ (1700 – 2500м), в северните склонове на Пирин, на около 10 км. от града. Те са лесно достъпни, на около 25 минути с новия лифт „Гондолата“, който е с начална станция в Банско. Общата дължина на пистите и ски пътищата е 75км. От тях: писти за начинаещи – 35%, писти за напреднали – 40%, писти за опитни – 25%. Местоположението им позволява много комбинации и спускания с разнообразна трудност и наклон.


На разположение на скиорите и сноубордистите са 75 километра професионално подготвени и надеждно обезопасени писти, както и 22 километра /седалкови 13.2 км, влекове – 2.4 км и кабинков – 6.2 км/ модерни лифтови съоръжения с голям капацитет, които транспортират бързо и удобно до началото на всяка писта.


Модерен [кабинков лифт](https://luckybansko.bg/liftove-bansko/) – гондола с осем места, извозва скиорите от града до Бъндеришка поляна с капацитет 2 400 души на час. Оборудвани с машини за изкуствен сняг са 100% от трасетата, което гарантира достатъчно снежно покритие от декември до май.  
Най-високата точка на ски центъра е 2560м, а най-ниската 990 м.


Ски центърът предлага и чудесен 16 км. ски път оборудван с машини за изкуствен сняг и осветление, свързващ високите части на курорта с гр. Банско.


